Yhteistä uusille malleille on Drop Modulation -tekniikka, joka tuottaa laadukkaan jäljen myös tavalliselle paperille. Uusi tekniikka mahdollistaa erikokoisten mustepisaroiden tulostamisen Lisävarusteena on saatavissa väriskannerikasetti, jonka avulla tulostimet toimivat myös väriskannereina.Canon BJC-80 on kannettava väritulostin, jossa on langaton infrapunaliitäntä kannettavaan tietokoneeseen. Tulostin painaa vain puolitoista kiloa, vaikka siinä on 30 paperiarkin syöttölaite. Mustavalkoisen tekstin tulostustarkkuus on 720 x 360 ja väritulostuksen 360 x 360 pistettä tuumalle. Tulostin maksaa noin 1700 markkaaCanon BJC-250:aan saa lisävarusteena Photo Kit -paketin fotorealistista tulostusta varten. Pakettiin kuuluvat fotomustekasetti ja korkearesoluutiopaperia. Valokuvia voidaan tulostaa myös uudelle GP-201-valokuvakiiltopaperille, jolloin lopputulos on entistä lähempänä valokuvaa. BJC-250:n erottelukyky on 360 x 360 pistettä tuumalle. Laite maksaa noin 1200 markkaa.Canon BJC-4300 on toimiston ja kodin perustulostin A4-tulostukseen. Leveämpi BJC-4650 tulostaa isompaan A3-kokoon ja siinä on sekä PC- että Macintosh-liitäntä. Muilta osin tulostinten toiminta on samanlainen. Väritulostuksessa ne kykenevät 720 x 360 pisteen tarkkuuteen. Pienempi tulostin maksaa noin 1500 markkaa ja isompi 2500 markkaa.